Det vil øge risikoen for at miste menneskeliv, hvis redningsstationen og -helikopteren fjernes fra Aalborg. - Når man begrænser tjenesterne, øger man risikoen. Det er en alvorlig forringelse af sikkerheden på vandet, siger folketingsmedlem og medlem af forsvarsudvalget Karsten Lauritzen (V). Han håber ikke forslaget bliver vedtaget og håber, at folketinget selv skal drøfte det. - Jeg er dybt forundret over Forsvarskommandoens håndtering af sagen, siger Karsten Lauritzen.

Opsummering:
Det er farligt at nedlægge redningsstationen i Nordjylland, mener folketingsmedlem Karsten Lauritzen fra Venstre.